على فكرة ..

 

 ما لقيت بمعجم الحُــب حتى كلـــمه

 توفي لاحساسي اتجـاهك لو تِفِهـــمه

 مو أخِدمَك بس يأحلى وأغلى نِعـــمه...

 كلمن يخِدْمَـــك أنــــا بعيني أخِـــدمه
 
 أعشــــق المنبّـر لأنّــه منخلق لـــــك

 واعشق القاريء إذا يبكي اعلى قتلك

 واعشق الرادود إذا أصـبــح يبجلـــــك

 ما أمِلّــــك واللـــه واللـــه ما أمِلّــــك
 
 تدري حتى المسجد بكثــر الإنـــــــاره

 يذكّـر اقليبــي بحبيبــــه وبمــــــــزاره

 من أشوف بأي محل قُبّـــه ومنــــــاره

 أذكرك واتمنّــى لو أحضى بزيـــــــاره
 
 كلمن اسمه حسين يعز والله عليّــــــه

 ودِّي اعطيــه العمر بِســــمه هديّــــــه

 واللي صار اسمه اعلى إسمك يا شفيّه

 أخِدمه لو بس تِـــأشِّـــر صبعــه ليّـــــه
 
 المآتم والمضيفـــــــــــات الكريـمــــه

 والمواكِب والشعارات العظيمــــــــــه

 كلها في قلبــي قبل نبضي مُقيمـــــــه

 هـذا حُبي للحُسيــن الله يديمـــــــــــه
 
 حبيبي يا حسين
 
 نادر التتان

 شبكة النعيم الثقافية
 —رقم 5829